Temeljem članka 17. stavka 1. Zakona o sustavu civilne zaštite („Narodne novine“, broj 82/15), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) te članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na svojoj 13. sjednici održanoj dana 19. prosinca 2018. godine, donosi

**ANALIZU STANJA**

**sustava civilne zaštite na području Općine Vidovec za 2018. godinu**

# 1. UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Vidovec obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite na području Općine Vidovec za vremensko razdoblje od 2016. do 2019. godine (KLASA: 810-01/16-01/08, URBROJ: 2186/10-01/1-16-2, od dana 22. prosinca 2016. godine), Plana razvoja sustava civilne zaštite na području Općine Vidovec za 2018. godinu (KLASA: 810-01/17-01/09, URBROJ: 2186/10-01/1-17-01, od dana 14. prosinca 2017. godine) te Smjernica za izradu Procjene rizika od velikih nesreća na području Varaždinske županije (KLASA: 810-01/16-01/1, URBROJ: 2186/1-02/1-16-44, od dana 20. prosinca 2016. godine) u 2018. godini doneseni su sljedeći akti:

* Procjena rizika od velikih nesreća za Općinu Vidovec, KLASA: 810-01/17-01/03, URBROJ: 2186/10-01/1-18-7, od dana 29. ožujka 2018. godine;
* Odluka o stavljanju van snage Odluke o osnivanju Tima civilne zaštite opće namjene Općine Vidovec, KLASA: 810-01/09-01/02, URBROJ: 2186/10-01/1-18-34, od dana 18. lipnja 2018. godine;
* Odluka o određivanju pravnih osoba od interesa za sustav civilne zaštite na području Općine Vidovec, KLASA: 810-01/18-01/02, URBROJ: 2186/10-01/1-18-01, od dana 18. lipnja 2018. godine,
* Plan vježbi civilne zaštite Općine Vidovec za 2018. godinu, KLASA: 810-01/18-01/03, URBROJ: 2186/10-02/1-18-01, od dana 02. svibnja 2018. godine te Odluka o vježbi evakuacije i spašavanja u Osnovnoj školi Vidovec, KLASA: 810-01/18-01/03, URBROJ: 2186/10-02/1-18-02, od dana 14. lipnja 2018. godine,
* Odluka o imenovanju koordinatora na lokaciji, KLASA: 810-01/18-01/06, URBROJ: 2186/10-02/2-18-01, od 10. rujna 2018. godine,
* Shema mobilizacije Stožera civilne zaštite Općine Vidovec, KLASA: 810-01/18-01/05, URBROJ: 2186/10-02/1-18-01, od dana 22. listopada 2018. godine.

Mjere i aktivnosti u sustavu civilne zaštite na području Općine Vidovec provode sljedeće operativne snage sustava civilne zaštite:

* Stožer civilne zaštite,
* Operative snage vatrogastva,
* Operativne snage Hrvatskog Crvenog križa,
* Operativne snage Hrvatske gorske službe spašavanja,
* Povjerenici civilne zaštite i njihovi zamjenici,
* Koordinatori na lokaciji,
* Pravne osobe od interesa za sustav civilne zaštite.

# 2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

## **2.1. PLANSKI DOKUMENTI**

* **Procjena rizika od velikih nesreća**

Na temelju odredbe članka 17. stavka 1. Zakona o sustavu civilne zaštite („Narodne novine“, broj 82/15), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13 137/15 i 123/17) i članka 31. Statuta Općine Vidovec („Službeni vjesnik Varaždinske županije“, broj 4/18), Općinsko vijeće Općine Vidovec na 7. sjednici održanoj dana 29. ožujka 2018. godine, donosi Procjenu rizika od velikih nesreća za Općinu Vidovec.

Procjenu rizika od velikih nesreća izradila je Radna skupina za izradu Procjene rizika od velikih nesreća za Općinu Vidovec imenovana Prilogom 1. Odluke o postupku izrade Procjene rizika od velikih nesreća za Općinu Vidovec i osnivanju Radne skupine za izradu Procjene rizika od velikih nesreća za Općinu Vidovec, KLASA: 810-01/17-01/03, URBROJ: 2186/10-02/1-17-07, od dana 4. listopada 2017. godine.

Procjena rizika od velikih nesreća za Općinu Vidovec izrađena je sukladno Smjernicama za izradu Procjene rizika od velikih nesreća na području Varaždinske županije.

Procjena rizika od velikih nesreća za Općinu Vidovec temelj je izrade Plana djelovanja civilne zaštite Općine Vidovec.

* **Plan djelovanja civilne zaštite**

Na temelju odredbe članka 17. stavka 3. Zakona o sustavu civilne zaštite („Narodne novine“, broj 82/15), Općinski načelnik Općine Vidovec donijeti će Plan djelovanja civilne zaštite Općine Vidovec, kojeg će na temelju čl. 67. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) izraditi Ustanova za obrazovanje odraslih za poslove zaštite osoba i imovine „Defensor“, Zagrebačka 94, 42 000 Varaždin.

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16) ustrojena je evidencija vlastitih pripadnika za operativne snage sustava civilne zaštite Općine Vidovec za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE

## **3.1. STOŽER CIVILNE ZAŠTITE**

Stožer civilne zaštite Općine Vidovec osnovan je Odlukom načelnika Općine, KLASA: 810-01/17-01/04, URBROJ: 2186/10-02/1-17-01, od dana 15. rujna 2017. godine. Sastoji se od načelnika Stožera, zamjenika načelnika Stožera te 8 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom stožera civilne zaštite Općine Vidovec rukovodi načelnik Stožera, a kada se proglasi velika nesreća, rukovođenje preuzima načelnik Općine.

Stožer civilne zaštite Općine Vidovec upoznat je sa Zakonom o sustavu civilne zaštite, podzakonskim aktima, načinom djelovanja sustava civilne zaštite, načelima sustava civilne zaštite i sl. Stožer civilne zaštite Općine Vidovec osposobljen je za provođenje mjera i aktivnosti u sustavu civilne zaštite.

Način rada Stožera civilne zaštite Općine Vidovec uređen je Poslovnikom o načinu rada stožera civilne zaštite, KLASA: 810-01/16-01/05, URBROJ: 2186/10-02/1-16-01, od dana 11. studenog 2016. godine.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine Vidovec.

* **Značajnije aktivnosti provedene u 2018. godini**

Stožer civilne zaštite Općine Vidovec održao je 3 sjednice na kojima je razmatrano stanje sustava civilne zaštite.

**3.2. OPERATIVNE SNAGE VATROGASTVA**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva. Na području Općine Vidovec djeluje Vatrogasna zajednica Općine Vidovec i pripadajuća vatrogasna društva: DVD Vidovec, DVD Nedeljanec – Prekno, DVD Tužno.

* **Kadrovska popunjenost**

**Tablica 1.** Kadrovska popunjenost operativnih snaga vatrogastva

|  |  |
| --- | --- |
| **VATROGASNO DRUŠTVO** | **KADROVSKA POPUNJENOST** |
| DVD Vidovec | 23 operativnih vatrogasaca |
| DVD Nedeljanec – Prekno | 14 operativnih vatrogasaca  13 ispitanih, osposobljenih i zdravstveno sposobnih vatrogasaca |
| DVD Tužno | 14 operativnih vatrogasaca |

Izvor: DVD Vidovec, DVD Nedeljanec – Prekno, DVD Tužno

* **Osnovna oprema za djelovanje u slučaju velikih nesreća i katastrofa**

**Tablica 2.** Materijalno-tehnička sredstva operativnih snaga vatrogastva

|  |  |
| --- | --- |
| **VATROGASNO DRUŠTVO** | **MATERIJALNO-TEHNIČKA SREDSTVA** |
| DVD Vidovec | Vatrogasno vozilo  Armature za vodu i pjenu  Oprema za pružanje prve pomoći  Oprema za tehničke intervencije  Osobna zaštitna oprema vatrogasaca  Vatrogasne pumpe  Oprema za spašavanje s visine i dubine  Oprema za zaštitu dišnih organa |
| DVD Nedeljanec – Prekno | Vatrogasno navalno vozilo STEYR sa ugrađenom cisternom 2000 litara, tlačna crpka, dva visokotlačna mlaza, ostala oprema  Kombi vozilo CITROEN JUMPER za prijevoz osoba, 9 sjedećih mjesta  Prijenosna motorna vatrogasna crpka ROSENBAUER; 800 l/min, 8 bara  Prijenosna potopna električna crpka za vodu, velikog kapaciteta  Prijenosna motorna crpka za vodu, malog kapaciteta |
| DVD Tužno | Navalno vozilo (opremljeno sa opremom za gašenje požara, motornom pumpom i agregatom za struju)  Kombi vozilo |

Izvor: DVD Vidovec, DVD Nedeljanec – Prekno, DVD Tužno

* **Značajnije aktivnosti provedene u 2018. godine**

**Tablica 3.** Značajnije aktivnosti operativnih snaga vatrogastva provedene u 2018. godini

| **VATROGASNO DRUŠTVO** | **AKTIVNOSTI PROVEDENE U 2018. GODINI** |
| --- | --- |
| DVD Vidovec | Vježba evakuacije i spašavanja - OŠ Vidovec  Javna vježba na zgradi Općine Vidovec i vrtića (gašenje požara, spašavanje unesrećenog s visine)  Taktičke vježbe operativaca (vježbalište DUZS-a - unutarnje navale, gašenje vozila, spašavanje unesrećenih) |
| DVD Nedeljanec – Prekno | 29. svibanj 2018. − Vježba evakuacije i spašavanja u Područnoj osnovnoj školi Nedeljanec  svibanj-lipanj 2018. − pregled i ispitivanje funkcije javne hidrantske mreže, javnih vatrogasnih bunara i podzemne cisterne u naseljima Nedeljanec i Prekno  svibanj-lipanj 2018. − obilazak objekata visoke požarne opasnosti u naseljima Nedeljanec i Prekno  28. 10. 2018. − Javna vatrogasna vježba i vježba evakuacije i spašavanja |
| DVD Tužno | Vježba evakuacija škole u Tužnom  Javna vatrogasna vježba u Nedeljancu  Vježba civilne zaštite u Vidovcu  Javna vatrogasna vježba u Tužnom |

Izvor: DVD Vidovec, DVD Nedeljanec – Prekno, DVD Tužno

## **3.3. HRVATSKA GORSKA SLUŽBA SPAŠAVANJA – Stanica Varaždin**

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad HGSS-a definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

* **Kadrovska popunjenost**

Hrvatska gorska služba spašavanja – Stanica Varaždin ima ukupno 22 člana: 7 spašavatelja, 6 pripravnika, 5 suradnika, 3 pričuvna člana (spašavatelja), 1 počasni član (spašavatelj).

* **Osnovna oprema za djelovanje u slučaju velikih nesreća i katastrofa**

Hrvatska gorska služba spašavanje − Stanica Varaždin raspolaže sa sljedećom opremom:

* 2 gorske nosiljke Mariner, nosila za speleo-spašavanje, UT nosila, vakuum madraci;
* 3 službena vozila – 1 osobno, 1 putničko-kombi vozilo, 1 terensko vozilo;
* aluminijski čamac i pripadajuća prikolica za cestovni prijevoz;
* užad – statička i dinamička užeta za spašavanje iz stijena, speleoloških objekata, ruševina i sl.;
* tehničke sprave za rad s užetom i kretanje po užetu;
* akumulatorska, bušilica i brusilica, motorna pila;
* radio uređaji;
* GPS uređaji – potrage;
* 5 kompleta (suha odijela, kacige, prsluci) za spašavanje iz vode;
* medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage.
* **Značajnije aktivnosti provedene u 2018. godine**

Tijekom 2018. godine HGGS−Stanica Varaždin provela je sljedeće aktivnosti:

* 3 zajedničke akcije (više stanica HGSS-a) obrana od poplava na Savi kod Jasenovca – sudjelovalo 8 članova stanice;
* 9 vježbi, održavanje spremnosti unutar Stanice Varaždin (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, kartografija, speleospašavanje, ljetne tehnike );
* osposobljavanje članova stanice kao sudionika u stručnim stožerima gradova i općina;
* 8 pokaznih vježbi spremnosti u suradnji sa jedinicama lokalne samouprave;
* obučavanje i priprema staničnih kandidata za pristupanje tehničkim tečajevima za obuku HGSS-a: tečaj speleo−spašavanja, tečaj spašavanja u zimskim uvjetima (skijališta, uređene i neuređene staze, tehnički teren), tečaj prve pomoći u neurbanim i teško dostupnim područjima;
* sudjelovanje na 5 tečajeva (obuka HGSS-a pripravnici i suradnici).

## **3.4. GRADSKO DRUŠTVO CRVENOG KRIŽA VARAŽDIN**

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje;
* traži, prima i raspoređuje humanitarnu pomoć u izvanrednim situacijama;
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.
* **Kadrovska popunjenost**

Interventni tim Gradskog društva Crvenog križa Varaždin sastoji se od 11 pripadnika.

* **Osnovna oprema za djelovanje u slučaju velikih nesreća i katastrofa**

Gradsko društvo Crvenog križa Varaždin u slučaju velikih nesreća i katastrofa raspolaže sljedećim materijalno−tehničkim sredstvima:

**Tablica 4.** Materijalno-tehnička sredstva GDCK Varaždin

| **NAZIV ROBE** | **KOMADA** |
| --- | --- |
| Šator komplet s rasvjetom vanjskom i unutarnjom 30 m2 | 3 |
| Sklopivi ležajevi s podlogom | 31 |
| Agregat | 2 |
| Rasvjetna tijela unutarnja i vanjska (komplet s razvodnim ormarićem) | 3 |
| Grijači za šator | 3 |
| Vreća za spavanje | 75 |
| Deka | 130 |
| Pivski komplet (stol i 2 klupe) | 24 |
| Rasklopive stolice | 14 |
| Stalak za smeće | 1 |
| Radne svjetiljke | 10 |
| Mobilna kuhinja kapaciteta 250-300 obroka s priborom za pripremanje i distribuciju hrane | 1 |
| Hladnjak 215L | 1 |
| Bačve za vodu 25 L | 2 |
| Pribor za jelo komplet (metalni) | 100 |
| Šator na napuhavanje 30 m2 | 1 |
| Šator kocka 12 m2 | 1 |
| Auto prikolice nosivosti 750 kg | 2 |
| Isušivači vlage | 30 |
| Pumpe za vodu | 5 |
| Torbe prve pomoći | 45 |
| Nosiva sklopiva | 2 |
| Invalidska kolica | 20 |
| Štake | 7 |
| Hodalice | 15 |
| Toaletni stolići | 12 |
| Megafon | 2 |
| Radio uređaji za komunikaciju | 4 |
| Ljestve | 3 |
| Dalekozor | 2 |
| Medicinski kreveti | 16 |
| Alat komplet | 1 |
| Kompresor | 1 |
| Minivaš | 1 |
| Dizalica hidraulična | 1 |
| Vozila za operativno djelovanje | 3 |

Izvor: GDCK Varaždin

* **Značajnije aktivnosti provedene u 2018. godini**

Tijekom 2019. godine Gradsko društvo crvenog križa Varaždin sudjelovalo je u sljedećim aktivnostima vezanim uz civilnu zaštitu:

* 11. siječanj 2018. godine − obnova znanja prve pomoći (PP) IV. OŠ Varaždin,
* 27. ožujak 2018. godine − obuka prve pomoći (PP) DVD Vidovec,
* 21. travanj 2018. godine − obuka prve pomoći (PP) DVD koji djeluju u Općini Petrijanec,
* 15. svibanj 2018. godine − obuka prve pomoći (PP) DVD koji djeluju u Općini Gornji Kneginec,
* 23. svibanj 2018. godine − obnova znanja prve pomoći (PP) OŠ Jalžabet,
* 28. i 29. svibanj 2018. godine − obnova znanja prve pomoći (PP) Sveučilište Sjever;
* 05. srpanj 2018. godine − obnova znanja prve pomoći (PP) OŠ Beretinec,
* 24. kolovoz 2018. godine − obnova znanja prve pomoći (PP) I. OŠ Varaždin,
* Vježba u rukama Anđela − Grad Varaždin (vježba DUZS-a),
* Vježba Općina Petrijanec (vježba DUZS-a),
* Vježba Općina Vidovec (vježba DUZS-a).

U sklopu Službe spašavanja života na vodi i ekološke zaštite priobalja, Hrvatski Crveni križ provodi projekt „Sigurnost na vodi“ za 2017./2018. godinu. U projekt se po treći puta uključilo Gradsko društvo Crvenog križa Varaždin, a cilj projekta je prevencija nesreća vezanih uz vodu.

Hrvatski Crveni križ odobrio je Gradskom društvu Crvenog križa Varaždin provođenje aktivnosti među kojima je provođenje radionica ‘Kodovi sigurnosti na vodi’. Riječ je o interaktivnim radionicama u trajanju od 45 minuta, odnosno 1 školski sat, namijenjenu za učenike četvrtih razreda osnovnih škola kroz koju se učenici upoznaju sa opasnostima vezanim uz vodu i osnovnim pravilima sigurnog kupanja (bazeni, jezera, more). Radionice provode stručni suradnici GDCK Varaždin, profesori osposobljeni za izvođenje nastavnog sata navedene teme. Radionica je namijenjena učenicima četvrtih razreda kao dobra priprema za odlazak na izlet, Školu u prirodi ili školu plivanja te može organizirati i za učenike trećih razreda.

**3.5. POSTROJBA CIVILNE ZAŠTITE**

Analizom sustava civilne zaštite na području preventive i na području reagiranja i rizika, koja je sastavni dio Procjene rizika od velikih nesreća Općine Vidovec, utvrđena utvrđena je visoka spremnost i dostatnost kapaciteta operativnih snaga sustava civilne zaštite na području Općine koje u slučaju velike nesreće i katastrofe mogu u dovoljnoj mjeri samostalno učinkovito reagirati na otklanjanju posljedica istih bez postrojbe civilne zaštite opće namjene. Obzirom na navedeno, Općinsko vijeće Općine Vidovec na svojoj 8. sjednici održanoj dana 18. lipnja 2018. godine, donijelo je Odluku o stavljanju van snage Odluke o osnivanju Tima civilne zaštite opće namjene Općine Vidovec.

**3.6. POVJERENICI CIVILNE ZAŠTITE I NJIHOVI ZAMJENICI**

Za područje Općine Vidovec imenovano je 17 povjerenika civilne zaštite i 17 zamjenika povjerenika civilne zaštite.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite
* organiziraju zaštitu i spašavanje pripadnika ranjivih skupina
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

**3.7. PRAVNE OSOBE OD INTERESA ZA SUSTAV CIVILNE ZAŠTITE**

Pravne osobe od interesa za sustav civilne zaštite na području Općine Vidovec dio su operativnih snaga sustava civilne zaštite Općine. Navedene pravne osobe sudjeluju s ljudskim snagama i materijalnim resursima u provedbi mjera i aktivnosti u sustavu civilne zaštite.

Odlukom o određivanju pravnih osoba od posebnog interesa za sustav civilne zaštite Općine Vidovec, KLASA: 810-01/18-01/02, URBROJ: 2186/10-01/1-18-01, od dana 18. lipnja 2018. godine, određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Gregur - Invest d.o.o., Varaždinska ulica 35, Cargovec;
* Desyre d.o.o., Poljska ulica 35, Nedeljanec;
* H-metal d.o.o., ulica Alojzije Stepinca 52, Krkanec;
* Udruga branitelja i veterana Domovinskog rata Općine Vidovec, Trg svetog Vida 9, Vidovec;
* Osnovna škola Vidovec, Školska ulica 4, Vidovec;
* Osnovna škola Tužno, Varaždinska ulica 16, Tužno;
* Područna škola Nedeljanec, Varaždinska ulica 108, Nedeljanec.

**3.8. KOORDINATORI NA LOKACIJI**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite. Temeljem članka 26. stavka. 2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), načelnik nadležnog Stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

# OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Hrvatske vode − Vodnogospodarski odjel za Muru i gornju Dravu
* MUP PP Varaždin
* HMP Varaždin
* HEP Elektra Varaždin
* Varkom d.d. Varaždin
* Veterinarska stanica d.d. Varaždin
* Hrvatske ceste
* PZC Varaždin
* ŽUC Varaždinske županije
* GDCK Varaždin
* Centar za socijalnu skrb Varaždin
* HGSS Varaždin
* Dom zdravlja Varaždinske županije

**5. KAPACITETI ZA ZBRINJAVANJE I DRUGI OBJEKTI ZA SKLANJANJE**

Zbrinjavanje na području Općine Vidovec je moguće provesti u sljedećim objektima:

* Osnovna škola Vidovec: 600 osoba;
* Područna škola Nedeljanec: 250 osoba;
* Osnovna škola Tužno: 300 osoba;
* Društveni dom Nedeljanec: 100 osoba;
* Vatrogasni dom Vidovec: 200 osoba;
* Vatrogasni dom Tužno: 150 osoba.

U istim objektima moguća je i priprema hrane jer su opremljene kuhinjom.

**6. ANALIZA FINANCIRANJA SUSTAVA CIVILNE ZAŠTITE U 2018. GODINI**

Tijekom 2018. godine na operativne snage sustava civilne zaštite i njihovo djelovanje planirana su sljedeća financija sredstva:

* VZ Općine Vidovec 406.000,00 kn,
* HGSS-Stanica Varaždin: 2.000,00 kn,
* GDCK Varaždin: 60.536,17 kn (razlika za 2017. godinu i 2018. godina)
* Civilna zaštita: 2.000,00 kn.

**7. ZAKLJUČAK**

Zakonom o sustavu civilne zaštite („Narodne novine“, broj 82/15) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite. Navedenim Zakonom dana je velika autonomnost JLP(R)S u izvršavanju poslova i zadaća iz područja sustava civilne zaštite iz kojeg proizlaze i sve veće obveze.

Izradom planskih dokumenata iz područja civilne zaštite, Općina Vidovec redefinirala je operativne snage sustava civilne zaštite sukladno potrebama proizašlih iz Procjene rizika od velikih nesreća Općine Vidovec.

Ulaganje u operativne snage sustava civilne zaštite provodi se kontinuirano kako u kvalitativnom tako i u kvantitativnom smislu što rezultira i većom spremnošću snaga sustava civilne zaštite. Analizom sustava civilne zaštite na području preventive i na području reagiranja i rizika, koja je sastavni dio Procjene rizika od velikih nesreća za Općinu Vidovec, utvrđena je visoka spremnost i dostatnost kapaciteta operativnih snaga sustava civilne zaštite Općine Vidovec koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene.

KLASA: 810-01/18-01/09

URBROJ:2186/10-01/1-18-02

Vidovec, 19. prosinca 2018.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek